Жак Ранкур
За любовта и за цигулката

Превод от френски: Кирил Кадийски, 2004

chitanka.info

Ти свириш на цигулката,

но тя дали на тебе свири?

Не си ли сам акордеонът с неговите две презрамки

или пък простичкият цугтромбон,

или самецът-контрабас?

Ти свириш на цигулката,

но на какво ли свири тя?

Позна я ти като виола, беше чук в ръцете на къртача,

но я видя и като прост тиган

и сам си бе и пламъка и цвъркота в тигана.

Понякога ще се докоснеш само до душата й —

и мигом тя гласа си извиси.

Нима дървото вече по-добро е

или пък пръстите ти станали са по-изкусни?

Ти свириш на цигулката,

но тя дали на цигуларя свири?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.